Velebit

Velebit je vápencové pohorie v severnej Dalmácii v Chorvátsku, severne od mesta Zadar. Pohorie má tvar mohutnej hradby, tiahnúcej sa popri pobreží v smere severozápad - juhovýchod. Je najväčším a najdlhším pohorím Dinárskej horskej sústavy a najvyšším vrchom je  vysoký Vaganski vrh.

Poloha 
Na západe pohorie ohraničuje Jadranské more, na severe oddeľuje sedlo Vratnik Velebit od pohoria Veľká Kapela, na východe nadväzuje Ličko polje a južnú hranicu tvorí kaňon rieky Zrmanja. Svojou celkovou dĺžkou 145 km a šírkou od 10 do 30 km patrí medzi jedno z najmohutnejších pohorí Chorvátska. Z celkovej rozlohy 2 247 km² sa až 41 km² nachádza nad hranicou .

Členenie 
 Severný Velebit
 Stredný Velebit
 Južný Velebit - najvyššia časť pohoria

Významné vrcholy 

 Vaganski vrh (1 758 m)
 Sveto Brdo (1 752 m)
 Babin vrh (1 746 m)
 Segestin (1 725 m)
 Malovan (1 708 m)
 Mali Rajinac (1 699 m)
 Vratarski kuk (1 676 m)
 Zavižan (1 675 m)
 Novotnijev kuk (1 650 m)
 Hajdučki kuk (1 649 m)

Turizmus 
Turistika má vo Velebite dlhoročnú tradíciu a pre Chorvátov má pohorie symbolickú hodnotu národných hôr. Naprieč pohorím vedie viac ako 100 km dlhá trasa tzv. Velebitski planinarski put a turistom slúži i 10 horských chát. 

 Národný park Severný Velebit - bol vyhlásený v roku 1999 na ploche 109 km²
 Národný park Paklenica - vyhlásený v roku 1949 zahŕňa dvojicu až 400 metrov hlbokých kaňonov

Iné projekty

Zdroj 

Dinárske vrchy
Pohoria v Chorvátsku